Diari Oficial de la Generalitat Valenciana


Sumari del DOGV 3537, del 07-07-1999 (1999/6034)

ORDRE de 7 de maig de 1999, del conseller de Sanitat, per qual modifica l'article 12 de l'ordre de 13 de gener de 1999, per la qual s'estableix l'actual dependència administrativa de les escoles universitàries d'infermeria de la Conselleria de Sanitat de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/05/07/(1)/dof/vci/html**

### Dades del document

Número de DOGV
:   3537

Data del DOGV
:   07-07-1999

Secció del DOGV
:   I. DISPOSICIONS GENERALS

Número del document
:   1999/6034


Data del document
:   07-05-1999

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * universitat
    * ensenyament mèdic
    * professió paramèdica

ORDRE de 7 de maig de 1999, del conseller de Sanitat, per qual modifica l'article 12 de l'ordre de 13 de gener de 1999, per la qual s'estableix l'actual dependència administrativa de les escoles universitàries d'infermeria de la Conselleria de Sanitat de la Comunitat Valenciana. [1999/X6034]
  
En compliment del que disposa la Llei 9/1987, de 12 de maig, d'Òrgans de Representació, Determinació de les Condicions de Treball i Participació del Personal al Servei de les Administracions Públiques, la Mesa Sectorial de Sanitat va aprovar, en la sessió de 16 d'octubre de 1998, l'esborrany de l'ordre per la qual s'estableix la dependència administrativa de les escoles d'infermeria de la Comunitat Valenciana, acordant incloure en l'article 12 dos nous apartats que no foren recollits en el text definitiu de la disposició.
  
Per això, convé donar una nova redacció a l'article dotze de l'Ordre de 13 de gener de 1999 esmentada, incloent en la nova redacció els dos apartats que foren aprovats per la Mesa Sectorial de Sanitat, en la sessió del 16 d'octubre de 1998.
  
Per tant, i de conformitat amb el que estableix la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Article únic
  
L'article dotze de l'Ordre de 13 de gener de 1999, de la Conselleria de Sanitat, per la qual estableix l'actual dependència administrativa de les escoles universitàries d'infermeria de la Conselleria de Sanitat de la Comunitat Valenciana, queda redactat de la manera següent:
  
"Article 12
  
Les vacants del professorat que hi hagen o es produïsquen a partir de l'entrada en vigor de la present ordre es cobriran complint els requisits següents:
  
- Estar en possessió del títol de diplomat en infermeria,
  
- Tenir una plaça estatutària d'infermeria en el Servei Nacional de la Salut,
  
- Experiència professional mínima de 5 anys,
  
- Currículum amb idoneïtat per a la plaça: per a la valoració dels mèrits del currículum, s'aplicarà el barem que per a la concessió de la venia docendi utilitza el Departament d'Infermeria de la Universitat de València, al qual queden adscrites ambdues escoles, sense perjudici de la seua dependència administrativa,
  
- Entrevista personal,
  
- Presentació d'un projecte docent sobre la matèria a impartir,
  
- Per al desenvolupament de totes les fases del procés de valoració i selecció, es crearà una comissió que actuarà de tribunal composta per:
  
- El director o la directora de l'escola,
  
- El o la cap d'estudis i
  
- Professorat de la matèria que corresponga en cada cas".
  
DISPOSICIÓ FINAL
  
Aquesta ordre vigirà des de l'endemà de la publicació en el Diari Oficial de la Generalitat Valenciana.
  
València, 7 de maig de 1999
  
El conseller de Sanitat,


Còpia Permalink ELI